Worcester F 80 Distinctiones

279 Visitatio

Visitatio laudanda est quando fit cum quiete, cum caritate, cum pietate. Et secundum hoc visitat nos Deus, ut prelatus subdium facta exquirens diligenter, ut magister discipulum erudiens libenter, ut medicus infirmum medicans sapienter.

¶ De primo, Ysai. 26[:21]: *Ecce egredietur Dominus de loco suo, vt visitet iniquitatem* habitancium, etc. Et Exod. 3[:16]: *Visitans visitavi et omnia que acciderunt vobis* vidi et dixi vt educaui.

¶ De secundo, Psal. [88:33]: *Visitabo in virga iniquitates eorum*.

¶ De tercio, [4] Reg. 8[:29]: *Rex Juda descendit invisere Joram*,[[1]](#footnote-1) etc. Hoc

/fol. 323ra/

fecit Christus assumendo carnem nostram. Ad hoc inuitat Spiritus Sanctus, Eccli. 7[:39]: *Ne te pigeat visitare infirmum.*

1. Joram ] F 128 *corr.* coram F 80, Lambeth. [↑](#footnote-ref-1)